เวเพินส์ (ภาพยนตร์ปี พ.ศ. 2568)

เวเพินส์ เป็นภาพยนตร์แนว ลึกลับ และ สยองขวัญ ของสหรัฐอเมริกาในปี ค.ศ. 2025 เขียนบท ร่วมผลิต และกำกับโดย แซ็ค เคร็กเกอร์ ภาพยนตร์เรื่องนี้นำแสดงโดย จอช โบรลิน, จูเลีย การ์เนอร์, อัลเดน เอเรนไรช์, ออสติน อับรามส์, แครี่ คริสโตเฟอร์, เบเนดิกต์ หว่อง และ เอมี่ มาดิแกน เล่าเรื่องราวของเด็กสิบเจ็ดคนจากชั้นเรียนเดียวกันที่หายตัวไปอย่างลึกลับในคืนเดียวกันและเวลาเดียวกัน
"เวเพินส์" เข้าฉายในสหรัฐอเมริกาโดย วอร์เนอร์บราเธอส์ เมื่อวันที่ 8 สิงหาคม 2025 ภาพยนตร์ได้รับคำชมจากนักวิจารณ์และทำรายได้ทั่วโลกรวม 81.3 ล้านดอลลาร์สหรัฐ
เรื่องย่อ.
ผู้บรรยายเด็กเล่าว่า ในวันพุธ เวลา 02:17 น. ที่เมืองเมย์บรูก รัฐเพนซิลเวเนีย เด็กนักเรียนสิบเจ็ดคนจากชั้นประถมศึกษาปีที่สามของครูจัสทีน แกนดี วิ่งออกจากบ้านและหายตัวไป เหลือเพียงอเล็กซ์ ลิลลี เด็กชายเพียงคนเดียวที่ไม่หายตัวไป ส่งผลให้มีการเปิดการสอบสวนโดยเจ้าหน้าที่ตำรวจ
เกือบหนึ่งเดือนต่อมา ผู้อำนวยการโรงเรียน มาร์คัส มิลเลอร์ ได้สั่งพักงานจัสทีน เนื่องจากชุมชนเริ่มสงสัยว่าเธอมีส่วนเกี่ยวข้องกับการหายตัวไปของเด็ก ๆ จัสทีนซึ่งอยู่ในภาวะซึมเศร้าและถูกสังคมรังเกียจ ได้กลับไปติดสุราอีกครั้ง และหันไปหาพอล มอร์แกน อดีตแฟนซึ่งเป็นเจ้าหน้าที่ตำรวจ ขณะเดียวกัน อาร์เชอร์ กราฟ บิดาของหนึ่งในเด็กที่หายตัวไป คอยรบกวนและคุกคามจัสทีน รวมทั้งทำลายรถของเธอด้วยการพ่นคำว่า “แม่มด” ด้วยความไม่พอใจต่อการสอบสวนของตำรวจที่ไร้ประสิทธิภาพ เขาจึงเริ่มสืบเรื่องด้วยตนเอง
จัสทีนเป็นห่วงความปลอดภัยของอเล็กซ์ จึงติดตามเขากลับบ้านและพบว่าหน้าต่างทุกบานถูกปิดด้วยหนังสือพิมพ์ และพ่อแม่ของอเล็กซ์นั่งนิ่งอยู่บนโซฟา เธอแจ้งมาร์คัสและยืนกรานให้ตรวจสอบบ้านของอเล็กซ์ ทั้งจัสทีนและอาร์เชอร์ต่างฝันถึงเด็กที่หายตัวไปและหญิงลึกลับแต่งหน้าเหมือนตัวตลก วันหนึ่ง จัสทีนกลับไปที่บ้านของอเล็กซ์ แต่เผลอหลับอยู่ในรถ แม่ของอเล็กซ์ซึ่งเดินเหมือนหุ่นเชิดออกจากบ้านและตัดผมของจัสทีนไปหนึ่งปอย
เจมส์ ชายติดยาในท้องถิ่นที่หาเงินด้วยการจำนำของที่ขโมยมา แอบเข้าไปในบ้านของอเล็กซ์และพบพ่อแม่ของอเล็กซ์รวมทั้งเด็กที่หายตัวไปทั้งหมดอยู่ในสภาพไร้สติในห้องใต้ดิน เมื่อเห็นโปสเตอร์ประกาศรางวัลนำจับ เขาจึงไปแจ้งตำรวจ แต่พอลซึ่งเคยมีปัญหากับเจมส์มาก่อนเห็นเข้าและไล่ตาม เจมส์หนีเข้าป่าและพบหญิงในฝันร้ายของจัสทีนและอาร์เชอร์ พอลจับตัวเจมส์ได้และขับไปยังบ้านของอเล็กซ์ ทิ้งเขาไว้ในรถพร้อมใส่กุญแจมือ ก่อนจะกลับมาในอีกหลายชั่วโมงและลากเจมส์เข้าไปในบ้าน
มาร์คัสถูกหญิงลึกลับมาพบที่โรงเรียน เธออ้างว่าเป็นป้าของอเล็กซ์ชื่อแกลดิส และเป็นผู้ดูแลครอบครัวหลังจากพ่อแม่ของอเล็กซ์ล้มป่วย มาร์คัสยืนยันว่าจะต้องพบพ่อแม่ของอเล็กซ์ ต่อมา แกลดิสปรากฏตัวที่บ้านของมาร์คัสและเทอร์รี สามีของเขา โดยแกล้งทำเป็นมีความทุกข์ แล้วทำพิธีโดยใช้กิ่งไม้มีหนาม ริบบิ้นที่ขโมยจากสำนักงานของมาร์คัส และปอยผมของเทอร์รีกับจัสทีน เพื่อสะกดจิตมาร์คัสให้เข้าสู่ภวังค์ เธอบังคับให้เขาฆ่าเทอร์รี และสั่งให้ไปทำร้ายจัสทีน มาร์คัสโจมตีจัสทีนที่ปั๊มน้ำมัน ระหว่างที่เธอกำลังโต้เถียงกับอาร์เชอร์ ก่อนจะถูกรถชนเสียชีวิตในที่สุด คืนนั้นจัสทีนและอาร์เชอร์คืนดีกัน และตระหนักว่าเด็ก ๆ ที่หายตัวไปวิ่งไปยังบ้านของอเล็กซ์
ในที่สุดก็เปิดเผยว่า แกลดิสเป็นแม่มดใกล้ตายที่ปลอมตัวเป็นป้าของอเล็กซ์ สามารถควบคุมจิตใจและใช้คนเป็นอาวุธต่อผู้อื่นได้ โดยใช้สิ่งของส่วนตัวของเหยื่อและเส้นผมของเป้าหมาย หลังจากสะกดจิตพ่อแม่ของอเล็กซ์ เธอสั่งให้อเล็กซ์เก็บเรื่องนี้เป็นความลับ และขู่ว่าจะฆ่าพ่อแม่ของเขาหากไม่เชื่อฟัง แกลดิสสั่งให้อเล็กซ์เก็บของจากเพื่อนร่วมชั้นทุกคน และเด็กชายจำต้องทำตามหลังเธอสัญญาว่าจะจากไปเมื่อฟื้นตัวแล้ว ด้วยป้ายชื่อส่วนตัวจากล็อกเกอร์ในห้องเรียน แกลดิสใช้เวทมนตร์สะกดเด็ก ๆ ให้เดินไปที่บ้านของอเล็กซ์และกักขังไว้ในห้องใต้ดิน เพื่อดูดพลังชีวิตและยืดอายุของตนเอง
เมื่อจัสทีนและอาร์เชอร์บุกเข้าไปในบ้านของอเล็กซ์ ทั้งคู่ถูกพอลและเจมส์ซึ่งถูกสะกดจิตแล้วโจมตี ก่อนที่จัสทีนจะยิงสังหารด้วยปืนของพอล ระหว่างค้นหาลูกชาย แมทธิว ในห้องใต้ดิน อาร์เชอร์พบแกลดิสซึ่งสะกดจิตให้เขาทำร้ายจัสทีน อเล็กซ์ซึ่งถูกพ่อแม่ไล่ตาม เข้าไปในห้องของแกลดิสและทำพิธีเลียนแบบ โดยใช้ป้ายชื่อของเด็กและเส้นผมของแกลดิส เด็กที่ถูกสะกดจิตจึงหันมาไล่ล่าแกลดิสออกจากบ้านไปทั่วหมู่บ้าน ก่อนจะจับตัวและตัดแขนขารวมถึงตัดศีรษะเธอ ทำให้มนตร์สะกดถูกทำลาย และเหยื่อทั้งหมดฟื้นจากภวังค์ จัสทีนและอาร์เชอร์รอดชีวิต และอาร์เชอร์ได้กลับมาพบแมทธิวซึ่งยังอยู่ในสภาพไม่ตอบสนอง
ผู้บรรยายกล่าวปิดท้ายว่า อเล็กซ์ย้ายออกจากเมืองไปอยู่กับป้าที่ใจดีกว่า หลังจากพ่อแม่ถูกส่งไปรักษาในสถาบัน เด็กที่หายตัวไปทั้งหมดกลับคืนสู่อ้อมกอดครอบครัว แม้บางคนจะยังไม่สามารถพูดได้เหมือนเดิม
การผลิต.
การพัฒนา.
หลังจากประสบความสำเร็จทั้งด้านรายได้และเสียงวิจารณ์จากภาพยนตร์เรื่อง "Barbarian" (2022) แซ็ค เคร็กเกอร์ เริ่มทำงานกับสเปกสคริปต์เรื่องใหม่ชื่อ "เวพินส์" ซึ่งถูกอธิบายว่าเป็น “มหากาพย์สยองขวัญ” ที่มีเรื่องราวส่วนตัวมากขึ้นสำหรับผู้กำกับ โดยได้รับแรงบันดาลใจบางส่วนจากภาพยนตร์ "เทพบุตรแม็กโนเลีย" (1999) ของ พอล โทมัส แอนเดอร์สัน และนวนิยาย "A Visit from the Goon Squad" ของ เจนนิเฟอร์ อีแกน Cregger ได้แรงบันดาลใจในการเขียนบทหลังจากการเสียชีวิตของเพื่อนสนิทและผู้ร่วมงาน เทรเวอร์ มัวร์ บทภาพยนตร์ถูกเสนอขายเมื่อวันที่ 22 มกราคม ค.ศ. 2023 และทำให้เกิดการแข่งขันประมูลระหว่าง เน็ตฟลิกซ์, นิวไลน์ซินีมา, TriStar Pictures และ ยูนิเวอร์แซลสตูดิโอส์
ตามคำกล่าวของ เครกเกอร์ บทภาพยนตร์ถูกส่งให้สตูดิโอผ่านแอปพลิเคชัน Embershot เมื่อวันที่ 23 มกราคม ค.ศ. 2023 เวลา 8:00 น. และภายในเวลา 9:30 น. ไมเคิล เดอ ลูกา ซีอีโอของ วอร์เนอร์บราเธอส์ ได้ติดต่อเพื่อปิดดีล นิวไลน์ซินีมา ได้สิทธิ์ใน 24 ชั่วโมงหลังเสนอเงิน 38#เปลี่ยนทาง ล้านดอลลาร์ ครอบคลุมค่าใช้จ่ายทั้งหมดรวมถึงการผลิตและค่าจ้าง โดย เครกเกอร์ ได้รับ 10#เปลี่ยนทาง ล้านดอลลาร์ในฐานะนักเขียน ผู้กำกับ และผู้อำนวยการสร้าง พร้อมสิทธิ์ สิทธิพิเศษในการตัดรอบสุดท้าย (ขึ้นอยู่กับผลการทดสอบฉายภาพยนตร์) และการันตีการเข้าฉายในโรงภาพยนตร์ ขณะที่ ยูนิเวอร์แซลสตูดิโอส์ เสนอราคาต่ำกว่า วอร์เนอร์บราเธอส์ อยู่ 7 ล้านดอลลาร์ จอร์แดน พีล ซึ่งบริษัทของเขา Monkeypaw Productions เข้าร่วมการประมูลร่วมกับ ยูนิเวอร์แซลสตูดิโอส์ ได้แยกทางกับผู้จัดการส่วนตัว โจเอล ซาดัก และ ปีเตอร์ ปรินซิปาโต (ซึ่งเป็นผู้จัดการของ เครกเกอร์ ด้วย) หลังจากแพ้การประมูล
การคัดเลือกนักแสดง.
ระหว่างเดือนพฤษภาคมถึงกรกฎาคม ค.ศ. 2023 เปโดร ปัสกัล, เรนาเต้ เรนสเว, ไบรอัน ไทรี เฮนรี, ออสติน อับรามส์, ทอม เบิร์ค และ จูน ไดแอน ราฟาเอล ได้รับการคัดเลือกให้ร่วมแสดงในภาพยนตร์ อย่างไรก็ตาม จากความล่าช้าในการผลิตและข้อพิพาทแรงงานฮอลลีวูด ค.ศ. 2023 ปัสกัล, เรนสเว, เฮนรี และ เบิร์ค ต้องถอนตัวเนื่องจากตารางงานไม่ตรงกัน โดยเฉพาะ ปัสกัล ที่ต้องออกจากโครงการเพราะตรงกับการถ่ายทำภาพยนตร์จักรวาลภาพยนตร์มาร์เวล (MCU) เรื่อง "" (2025)
ในเดือนกุมภาพันธ์ ค.ศ. 2024 จอช โบรลิน เข้าร่วมแสดงแทน ปาสกาล ในเดือนเมษายน Julia Garner (แทน เรนสเว) และ อัลเดน เอเรนไรช์ (แทน เบิร์ค) ได้เข้าร่วมแสดง เดือนพฤษภาคม เบเนดิกต์ หว่อง (แทน เฮนรี), เอมี่ มาดิแกน และ แครี่ คริสโตเฟอร์ ได้ประกาศเข้าร่วมแสดง
การถ่ายทำ.
การถ่ายภาพยนตร์ฉากสำคัญเกิดขึ้นที่แอตแลนตาในเดือนพฤษภาคม ค.ศ. 2024 และปิดกล้องในเดือนกรกฎาคม ค.ศ. 2024 โรงเรียนโรงเรียนประถมศึกษาเมย์บรู๊ก ใช้สถานที่ถ่ายทำในทักเกอร์ รัฐจอร์เจีย ตามรายงานของ "Time Out" ในวันที่การถ่ายทำคึกคักที่สุด การผลิตมีเด็กนักแสดงกว่า 170 คน โดยมีผู้ประสานงานแรงงานเด็กคอยดูแลระหว่างที่ไม่ได้ถ่ายทำ ฉากปั๊มน้ำมันถ่ายทำเป็นเวลา 3 วันที่ปั๊มน้ำมันและร้านสะดวกซื้อ บีพี ในโควิ่งตัน รัฐจอร์เจีย
ดนตรีประกอบ.
อัลบั้มเพลงประกอบภาพยนตร์ "เวเพินส์" จัดจำหน่ายโดย WaterTower Music เมื่อวันที่ 1 สิงหาคม ค.ศ. 2025 อัลบั้มนี้ประกอบด้วย 36 เพลงที่แต่งโดย ไรอัน ฮอลลาเดย์, เฮย์ส ฮอลลาเดย์ และผู้กำกับ แซ็ค เครกเกอร์
นอกจากนี้ ในฉากเปิดของภาพยนตร์มีการใช้เพลง "Beware of Darkness" ของ จอร์จ แฮร์ริสัน และในช่วงเครดิตปิดท้ายมีการใช้เพลง "Under the Porch" ของ MGMT
การออกฉาย.
"เวเพินส์" ออกฉายในสหรัฐอเมริกาเมื่อวันที่ 8 สิงหาคม ค.ศ. 2025 เดิมกำหนดฉายไว้ที่ 16 มกราคม ค.ศ. 2026
การตอบรับ.
บ็อกซ์ออฟฟิศ.
ข้อมูลเมื่อ ค.ศ. 2025 (2025)[ [update]] "เวเพินส์" ทำรายได้ 48.8 ล้านดอลลาร์สหรัฐในสหรัฐอเมริกาและแคนาดา และ 32.5 ล้านดอลลาร์ในภูมิภาคอื่น ๆ รวมทั่วโลกเป็น 81.3 ล้านดอลลาร์สหรัฐ
ในสหรัฐอเมริกาและแคนาดา "เวเพินส์" เข้าฉายพร้อมกับ "Freakier Friday" และ "Sketch" โดยคาดการณ์เบื้องต้นว่าจะทำรายได้เปิดตัวสุดสัปดาห์จาก 3,200 โรงภาพยนตร์อยู่ระหว่าง 25–40 ล้านดอลลาร์สหรัฐ ภาพยนตร์ทำรายได้จากรอบพิเศษคืนวันพฤหัสบดี 5.7 ล้านดอลลาร์สหรัฐ หลังจากทำรายได้วันศุกร์ 18.2 ล้านดอลลาร์สหรัฐ (รวมรายได้จากรอบพิเศษ) ภาพยนตร์ถูกประเมินว่าจะทำรายได้เปิดตัวสุดสัปดาห์ 40–43 ล้านดอลลาร์สหรัฐ สุดท้ายภาพยนตร์เปิดตัวด้วยรายได้ 43.5 ล้านดอลลาร์สหรัฐ ขึ้นอันดับหนึ่งบ็อกซ์ออฟฟิศ และทำสถิติใหม่ให้กับวอร์เนอร์บราเธอร์สในฐานะสตูดิโอแรกในประวัติศาสตร์ที่มีภาพยนตร์เปิดตัวติดอันดับ 1 ติดต่อกัน 6 เรื่อง โดยแต่ละเรื่องทำรายได้เปิดตัวมากกว่า 40 ล้านดอลลาร์สหรัฐ
อนาคต.
เคร็กเกอร์ได้พูดถึงภาคต่อที่เป็นไปได้ของ "เวเพินส์" ในการให้สัมภาษณ์กับนิตยสาร "Variety" โดยกล่าวว่า "ผมมีอีกหนึ่งไอเดียที่อยู่ในโลกเดียวกันนี้ซึ่งผมรู้สึกตื่นเต้นพอสมควร ผมจะยังไม่ทำมันเป็นโปรเจกต์ถัดไป และอาจจะไม่ทำแม้กระทั่งหลังจากภาพยนตร์เรื่องถัดไปของผม แต่ผมก็มีไอเดียนั้นอยู่ และอยากเห็นมันถูกสร้างขึ้นบนจอสักวันหนึ่ง"